Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Antibiotikoen Erabilera Optimizatzeko Programari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Europar Batasunak bultzatutako ekimena da PROA-Antibiotikoen Erabilera Optimizatzeko Programa, eta PRAN-Antibiotikoen aurkako Erresistentziari aurre egiteko Plan Nazionalean sartuta dago. Nafarroan, 2018an hasi zen PROA delakoaren ezarpena Oinarrizko Osasun Laguntzan.

PROA-Antibiotikoen Erabilera Optimizatzeko Programa zer emaitza ari da izaten Nafarroako Oinarrizko Osasun Laguntzan?

Iruñean, 2021eko otsailaren 11n

Foru parlamentaria: Patricia Fanlo Mateo